הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 45, 2017-03-01 09:30

מכלוף מיקי זוהר: שלום לכולם, אני מתכבד לפתוח את הוועדה לצדק חלוקתי ולשוויון חברתי.

מכלוף מיקי זוהר: הנושא: המשך ודיון לאור אירועים אחרונים בנושא קיפוח וסכנה ממשית לחיי אדם על ציר כביש 4 - מוקד השירותים החברתיים לתושבי מועצת חוף אשקלון.

מכלוף מיקי זוהר: ערכנו פה דיון ממש לא מזמן, בערך לפני כחודש וחצי, ב-17 לינואר 2017, עוד בשנתנו הנוכחית.

מכלוף מיקי זוהר: דיברנו על בת הדר - אמרנו שיש שם סיכונים.

מכלוף מיקי זוהר: פנינו למשרד התחבורה, לנתיבי ישראל וכו' להביא פתרון מידי לסוגיה לאור המצב שהולך ומחמיר.

מכלוף מיקי זוהר: מאז, מספר תאונות לא קטן, חלקן אפילו נחשבות לתאונות מסוכנות.

מכלוף מיקי זוהר: המצב ממשיך, ממשיכה הסכנה לחיי אדם לכל הבאים ושבים שם.

מכלוף מיקי זוהר: ברשותכם, נשמע קודם כל סקירה קצרה של הנציגים של היישוב מה קרה שם לאחרונה.

<דוד סעדון: בוקר טוב, לדאבוני, הממוצע כמעט יושב על תאונה, תאונה וחצי בשבוע.

<דוד סעדון: רק לפני מספר ימים, שלחתי לחבר הכנסת מיקי זוהר את התמונות מהתאונה שקרתה שם בלילה עם מספר פצועים, אחד או שניים אפילו במצב בינוני עד קשה.

<דוד סעדון: אני רוצה להתריע על דבר אחד – הגברת, אני לא יודע את שמך, אמרת משפט שהוא מבחינתי מזעזע.

<דוד סעדון: תאונה שקרתה עם הרוגה בדצמבר 2016, אמרת, בסדר, את זה נדון ב-2018, זאת אומרת, אתם סופרים לנו מתים או הרוגים או פצועים ועושים פה - - -

<מיכל בונפיטו: אמרתי באמצע 2017.

<דוד סעדון: באמצע 2017.

<דוד סעדון: זאת אומרת, מבחינתכם, אין לוח זמנים שהוא דחוף או חשוב.

<דוד סעדון: אצלכם – בוא נספור, אם נגיע למכסה, נעבור אותה.

מכלוף מיקי זוהר: אנחנו היום לא נצא מפה עד שאנחנו נקבל תשובה מתי זה קורה.

<דוד סעדון: אני רוצה להגיד מספר דברים - אני אומר ושואל למרות שאת התשובות אני יודע אותן.

<דוד סעדון: עלות רמזור, רבותיי, קחו עלות רמזור מצד אחד, קחו עלות חיי אדם, נזקי גוף, נזקי זמן, זמן עבודה, עבודה של שוטרים, כל מה שאתם רוצים – עלות ישירה ועלות עקיפה של נזקי תאונות, ותגידו לי אם תאונה אחת לא מכסה שני רמזורים, לא רמזור אחד, תאונה אחת.

<דוד סעדון: אתם מדברים פה על תאונות, ואני שמעתי אתכם מדבר עם הבחור לבטיחות בדרכים, שאמרת, בוא, אנחנו לוקחים את 14', 15', 16', וזה יבוא לזמן עבודה ב-18'.

<דוד סעדון: כרגע הייתה שיחה, מה לעשות, אוזניי קשובות - סמנטיקה מובנת לי לחלוטין, עברית זו שפת אם שלי.

<דוד סעדון: רבותיי, תפסיקו לחשוב מה קרה ואיך סופרים.

<דוד סעדון: אני אומר, תמנעו את התאונה הבאה.

<דוד סעדון: עלות רמזור ב-2010 בניר ישראל ששייך גם למועצה שלנו - אמר אז בזמנו יושב ראש הוועד המקומי שהיה אז בני עיון, אמר משפט חכם – אם למדינה יש קושי להוציא מיליון שקל לרמזור, בואו אנחנו, כמועצה נלווה לכם מיליון שקלים, ותחזירו לנו כאשר יהיה לכם.

<דוד סעדון: אנחנו רוצים היום, אתם אומרים בעוד שנה, שנתיים, תנו לנו התחייבות שבעוד שנה, שנתיים נחזיר את הכסף, ובכסף הזה אנחנו נקדם את הפרויקט לצורך העניין.

<דוד סעדון: אם אתם לא מסוגלים לממן רמזור בצומת – דרך אגב, אני אמרתי את זה גם בישיבה הקודמת.

<דוד סעדון: הצומת הזאת הולך להחמיר פי שבעתיים, לא רק בגלל "אושר עד", שהאזור המסחרי שלנו מתמלא בעסקים, ברוך השם, אלא הולך להיות מוקם שני קילומטר דרומה משם, גלובוס סנטר, מתחם ענק של עשרות דונמים של הרבה מאוד עסקים שיהיה פעיל 24/7 לצורך העניין, כי הוא פתוח גם ביום שבת, ציר התנועה הזה מאשקלון דרומה, ומיד מרדכי צפונה, הולך להיות עמוס במאות מכוניות פר שעה.

<דוד סעדון: אני רוצה להבין עד מתי?

<דוד סעדון: אתם לא רוצים למנוע את התאונה הבאה?

<דוד סעדון: אתם לא עושים תכנית שרואה את העתיד לבוא?

<דוד סעדון: מה, אתם סופרים רק אחורה?

<דוד סעדון: רבותיי, היסטוריה, יש ספרים – החכמה היא לראות קדימה, ולעשות את הדברים נכוחה, ולראות את הדברים, ולעמוד מול המציאות הקשה הזאת ולפתור אותה.

מכלוף מיקי זוהר: תודה.

מכלוף מיקי זוהר: דוד בורשטיין מבאר גנים, סיפור דומה.

מכלוף מיקי זוהר: בבקשה.

<דוד בורשטיין: לגבי צומת באר גנים, אני כבר התרעתי בוועדה בפעם הקודמת, שלבאר גנים, יישוב חדש שנבנה, יישוב של מגורשים, אין כניסה מסודרת ליישוב.

<דוד בורשטיין: היישוב מונה 300 משפחות, לקראת הקיץ יהיו כבר 400 משפחות.

<דוד בורשטיין: לפי הנתונים שיש לי מהרשות לבטיחות בדרכים, בצומת הזאת היו שלוש תאונות קטלניות – תאונה אחת עם פצוע קשה, ושבע תאונות במצב קל.

<דוד בורשטיין: זאת אומרת אנחנו לא מתחרים עם בת הדר, אבל אנחנו עומדים פחות או יותר בצומת מסוכנת באותה רמה – אז למה מחכים לעוד דם ועוד דם?

מכלוף מיקי זוהר: תודה, אדוני.

<ברק פלד: אני מבת הדר.

<ברק פלד: דבר ראשון, תודה רבה על הדיון הזה.

<ברק פלד: חשוב מאוד שגם הפריפריה קצת ייהנו ממה שקורה באזור המרכז, באזורים שיש בהם תנועה רבה של אנשים.

<ברק פלד: אז תודה רבה על הדיון השני כבר.

מכלוף מיקי זוהר: יהיה גם שלישי, רביעי, חמישי ושישי עד שנביא פתרון.

<ברק פלד: אני מקווה שכבר בדיון הזה אנחנו נצא באיזושהי החלטה.

מכלוף מיקי זוהר: גם אני מקווה.

<ברק פלד: גם אני מקווה.

<ברק פלד: כי אני, בדיון הקודם הייתי בטוח שאנחנו כבר מוגדרים כמוקד סיכון, אנחנו מקבלים מכתב - - - מה שקורה בבת הדר - חוץ מהלחץ שיש לתושבים ומהמצב הביטחוני, כי אנחנו גם קרובים איכשהו לרצועה, חוץ מהלחץ הזה, יש לנו תוספת של לחץ מתאונות דרכים.

<ברק פלד: תאונה בצומת בת הדר – התאונות הנספרות הן בעצם תאונה עם נפגעים.

<ברק פלד: גם בשבוע שעבר הייתה תאונה עם נפגעים - פצוע קל ופצועה בינוני עם קרע בטחול – בת 59 עם קרע בטחול.

<ברק פלד: כל מה שאני שומע זה בעצם ביורוקרטיה, שאלת הביורוקרטיה במדינת ישראל נגדיר מתי, וראיתי את הקריטריונים.

<ברק פלד: לקחתי את ד"ר גוגל לידי כדי באמת לפרש מה כל הדברים האלו.

<ברק פלד: כשאני קורא את הדבר הזה אני מתמלא חלחלה.

<ברק פלד: כל הביורוקרטיה הזאת, ואנחנו מדברים בעצם על דם, על אנשים, על פצועים וגם על הרוגים – מתי זה ייגמר?

<ברק פלד: דיי עם הביורוקרטיה הזאת.

<ברק פלד: יש סרטון שממחיש - הוא בעצם מספר מה קורה לנו בצומת.

<ברק פלד: היישוב יצא למחאה – אלה פעולות מהמחאה.

מכלוף מיקי זוהר: בסדר, המסר ברור לחלוטין.

<אילנית ואהל: אני קצת לא יודעת איך להתייחס לשולחן המכובד הזה.

מכלוף מיקי זוהר: אני אסביר לך איך להתייחס אליו.

מכלוף מיקי זוהר: להתייחס אליו בכבוד כשולחן של ועדה רצינית בכנסת שמנסה לעזור לכם לקדם את הפתרון של הבעיה הקשה שאתם נמצאים בה.

<אילנית ואהל: אנחנו מודים לך על כל הלחימה למען הפריפריה, לא רק בשולחן הזה, גם בשולחנות אחרים כשאמרתי שאני לא יודעת איך להתייחס אליו, מזכירה לי הסיטואציה את בתי בת ארבע, שכאשר לא נוח לה מה שהיא רואה, אז היא עוצמת את העיניים.

<אילנית ואהל: אנחנו ישבנו פה בינואר, נתנו פה הנחיות ברורות ומפורשות גם על ידך וגם על ידי חברות הכנסת שנמצאות.

<אילנית ואהל: חודש אחר-כך, כמעט חודש בדיוק, אנחנו מקבלים מכתב ממנכ"לית משרד התחבורה - לא ראינו, לא שמענו, לא ידענו.

<אילנית ואהל: התאונות לא נספרו, ייספרו בחודש הבא, ייספרו בשנה הבאה - ביולי, באוגוסט.

מכלוף מיקי זוהר: מעכשיו אנחנו רוצים לספור רמזורים.

<אילנית ואהל: הרגולטור, לא יכול להיות שאנשי השטח, הפקידים, גם אם הם מנכ"לי משרדים חשובים מאוד ולא מקטינים בערכם, לא יכול להיות שעושים מהרגולטור, מהמחוקק, מנבחרי הציבור, ממפלגת השלטון חוכא ואטלולא.

מכלוף מיקי זוהר: תודה.

מכלוף מיקי זוהר: איך אנחנו פותרים את הבעיה משרדי הממשלה - מתי יש רמזור – מחר, מחרתיים עוד שבוע?

<ראיק סאלם: כמו שאמרנו בפעם שעברה – יש לנו קריטריונים ברורים שאנחנו עובדים לפיהם.

מכלוף מיקי זוהר: אתם לא עושים רמזור, תשובה – כן או לא?

<ראיק סאלם: בינתיים אנחנו לא עושים רמזור.

מכלוף מיקי זוהר: אתם לא עושים רמזור בבת הדר.

מכלוף מיקי זוהר: תודה רבה, אדוני.

<מיכל בונפיטו: הצומת היא מוסדרת, היא מוארת - - -

מכלוף מיקי זוהר: אני אתן מסקנות מאוד קשות, שתדעו את זה.

מכלוף מיקי זוהר: זה גם יגיע למליאה, אני אביא את זה למליאת הכנסת.

<מיכל בונפיטו: אני מחברת נתיבי ישראל.

<מיכל בונפיטו: כל מדינת ישראל מוקפת בצמתים כאלה מאות אלפים.

<מיכל בונפיטו: אנחנו חברה שמתוקצבת על-ידי המדינה.

<מיכל בונפיטו: אם המדינה מתקצבת את חברת נתיבי ישראל, אנחנו נעשה.

מכלוף מיקי זוהר: הבנתי, זאת אומרת, זו המדינה.

מכלוף מיקי זוהר: בעצם, כל האחריות על משרד התחבורה.

מכלוף מיקי זוהר: אנחנו נטיל עליו אחריות.

מכלוף מיקי זוהר: ההרוג הבא זה יהיה על משרד התחבורה, במיוחד עליך, ראיק.

<ראיק סאלם: אנחנו עובדים לפי קריטריונים שהשר קבע והמנכ"ל אישר.

<ראיק סאלם: אם אתה הולך באופן אישי - אני מייצג את השר פה.

<ראיק סאלם: אנחנו עובדים לפי הקריטריונים.

<ראיק סאלם: הקריטריונים מאוד ברורים, והשר - - -

מכלוף מיקי זוהר: אתה מייצג את השר?

מכלוף מיקי זוהר: אז אני אגיד משהו גם לשר.

מכלוף מיקי זוהר: המסקנה תהיה ברורה מאוד.

<אבי אזולאי: אנחנו מכירים את הנושא של צומת בת הדר, וגם התרענו.

<אבי אזולאי: אבל מה לעשות, אנחנו גם גוף ממשלתי, גם אני בממשלה ואנחנו עובדים לפי קריטריונים, לפי הנחיות.

<אבי אזולאי: אני כפוף לוועדה שראיק הוא היושב ראש שלה, ואני מצר על זה שאנחנו עדיין לא התקדמנו עם בת הדר.

מכלוף מיקי זוהר: גם אני מצר על זה.

<אבי אזולאי: אמרתי לך את זה גם בדיון קודם.

<אבי אזולאי: יש לו רק את בת הדר.

<אבי אזולאי: יש לנו עוד צמתים על אותו כביש עם בעיות - - -

מכלוף מיקי זוהר: אבל בינתיים התאונות קורות בבת הדר.

<מיכל בונפיטו: לא.

<מיכל בונפיטו: אתה לא יודע, אבל אנחנו מקבלים עשרות פניות.

<אבי אזולאי: יש תאונות בשדה עוזיה, שהוא צומת הרבה יותר קשה, וגם הוא בתכנון לטיפול.

<מיכל בונפיטו: זיקים נפלה בקריטריונים - - -

<אילנית ואהל: זיקים ברמזור, זה עוטף עזה, זה 04 מהרצועה.

<אילנית ואהל: נכנסו קריטריונים אחרונים, בבקשה לא לבלבל.

<מיכל בונפיטו: זיקים לא קשור לעוטף עזה.

<מיכל בונפיטו: אני תושבת אשקלון.

<מיכל בונפיטו: אני תושבת אשקלון מהדרום, בדיוק כמוכם - - -

<דוד סעדון: את צריכה לדעת מה קורה בבת הדר.

<ברק פלד: ההרוגה האחרונה היא מאשקלון, והפצועה היא מאשקלון.

<דוד סעדון: זה לא אומר שאת מכירה את הצומת.

<דוד סעדון: את נוסעת צפונה לא דרומה.

<דוד סעדון: תסעי דרומה ואני רוצה לראות.

<דוד סעדון: אני מזמין אותך.

<מיכל בונפיטו: אני נוסעת שם כל שבוע.

מכלוף מיקי זוהר: תודה.

מכלוף מיקי זוהר: אני רוצה לסכם את הדיון.

מכלוף מיקי זוהר: הדברים פה ברורים.

מכלוף מיקי זוהר: יש פה אוזלת יד של משרד התחבורה - שייתנו את הדין אחר כך.

מכלוף מיקי זוהר: הוועדה קובעת שהמצב הנוכחי בבת הדר מוכיח בצורה ברורה שהפתרון חייב להיות מידי.

מכלוף מיקי זוהר: עד שהפתרון לא יהיה מידי, כל מקרה וכל אסון שיקרה באזור הזה, חלה באופן ישיר האחריות על משרד התחבורה, ובפרט על מנהל אגף התשתיות הבין-עירוניות ראיק סאלם, שאמון על הנושא הזה.

מכלוף מיקי זוהר: כל אסון שיקרה שם, יושת באופן ישיר על האחראים לכך, שכן אוזלת ידם של משרד התחבורה מסכנת חיי אדם.

מכלוף מיקי זוהר: אני מבקש שהנושא הזה ייפתר באופן מידי לפני שייגרם האסון הבא.

מכלוף מיקי זוהר: ייתכן מאוד, אם זה התאפשר מבחינה פרלמנטרית יובא למליאת הכנסת לדיון.

מכלוף מיקי זוהר: תודה רבה.

מכלוף מיקי זוהר: הישיבה נעולה.